29. ΑΠΟΦΑΣΙΣ ΥΠΟΡΓΟΥ ΕΡΓ ΑΣΙΑΣ Αριθ. 65303/8597 της 20/28 Ιουν. 1967  (ΦΕΚ Β΄ 423) Περί διαδικασίας τοποθετήσεως ανέργων εις εργασίας. Έχοντας υπ’ όψιν: 1)Τας διατάξεις των άρθρ. 3 και 5 του Ν.Δ. 2656/1953 «περί οργανώσεως και ελέγχου αγοράς εργασίας» και  2)Τας κρατούσας σήμερον συνθήκας εις την ελληνικήν αγοράν εργασίας, αποφασίζομεν: 1)Η μεσολάβησις των Γραφείων Ευρέσεως Εργασίας (ΓΕΕ), προς εξεύρεσιν του αναγκαιούντος εις τους εργοδότας προσωπικού και προς τοποθέτησιν των ανέργων εις εργασίαν, εκτελείται μετά πάσης αμεροληψίας. Επί πλειόνων αιτήσεων εργοδοτών δι’ ειδικότητας εργαζομένων τελούσας εν στενότητι, δέον να τηρήται αυστηρώς η σειρά προτεραιότητος υποβολής τούτων. Εφ’ όσον ο εργοδότης δεν επιθυμεί την τοποθέτησιν επωνύμως ζητουμένου ενέργου εκ των εγγεγραμμένων εις τα οικεία μητρώα, τα ΓΕΕ δέον όπως εξασφαλίζουν την πλήρωσιν των κενών θέσεων υπό ανέργων συγκεντρούντων τους τιθεμένους υπό του εργοδότου όρους ειδικεύσεως και λοιπών προσόντων. 2)Εις τους, εκ των εγγεγραμμένων ανέργων, ζητουμένους επωνύμους (επώνυμοι αιτήσεις) υπό του εργοδότου, τα ΓΕΕ χορηγούν δελτίον (κάρταν) τοποθετήσεως ασχέτως ημερομηνίας εγγραφής. Το δελτίον (κάρτα) τοποθετήσεως χορηγείται υπό του ΓΕΕ εις την τοπικήν αρμοδιότητα του οποίου υπάγεται ο εργοδότης. Το χορηγήσαν το δελτίον τοποθετήσεως ΓΕΕ ενημερώνει σχετικώς το ΓΕΕ της περιοχής της κατοικίας του τοποθετουμένου εις εργασίαν ανέργου. 3)Εάν υπό του εργοδότου ζητείται η χορήγησις δελτίου τοποθετήσεως δια πρόσωπον το οποίον δεν φέρεται εγγεγραμμένον εις τα οικεία μητρώα ανέργων, κατοικεί δε εις την περιφέρειαν ετέρου ΓΕΕ, κατ’ εξαίρεσιν και προς εξυπηρέτησιν του τε ανέργου και εργοδότου, το ΓΕΕ εις την τοπικήν αρμοδιότητα του οποίου υπάγεται ο εργοδότης χορηγεί Σελ. 82,16(ζ) Τεύχος 370- Σελ. 68 το δελτίον εγγραφής. Το δελτίον τούτο, την επομένην της εκδόσεως του, αποστέλλεται εις το ΓΕΕ της κατοικίας του τοποθετουμένου εις εργασίαν ανέργου, ει δυνατόν δια κλητήρος. 4)Εφ’ όσον υπό του εργοδότου δεν ζητείται συγκεκριμένον πρόσωπον (αιτήσεις ανώνυμοι), η δε υπ’ αυτού τασσομένη προς τούτο προθεσμία είναι μεγαλύτερα των 5 ημερών, η τοποθέτησις ενεργείται κατ’ αρχήν βάσει της σειράς εγγραφής ανέργων εις τα οικεία μητρώα. Παρέκκλισις εκ της σειράς ταύτης επιτρέπεται προκειμένου περί α)ελλήνων υπηκόων ή ομογενών εκ Τουρκίας, Αιγύπτου, Κύπρου και Ανατολικών χωρών, β)επιδοτουμένων ανέργων και γ)ανέργων εγγάμων μετά τέκνων, πολυτέκνων». Η περιπτ. δ΄ προσετέθη δια της υπ’ αριθ. 90211/4959 της 1/8 Οκτ. 1969 αποφ. Υπ. Εργασίας (ΦΕΚ Β΄ 664). Επί αιτήσεων του εργοδότου υπό προθεσμίαν μέχρι και 4 ημερών επιτρέπεται και η τοποθέτησις, εκτός σειράς εγγραφής, των εις το οικείον ΓΕΕ εμφανιζομένων κατ’ αυτάς ανέργων της ζητουμένης ειδικότητος. 5)Το αρμόδιον ΓΕΕ άμα τη λήψει της ανωνύμου αιτήσεως του εργοδότου μεριμνά δια την πρόσκλησιν, δια παντός προσφόρου μέσου (τηλεφωνικώς, δια κλητήρος, ταχυδρομικώς), του αναγκαιούντος προς κάλυψιν της αιτήσεως αριθμού ανέργων της περιφερείας του. Εάν ο αριθμός των παρ’ αυτώ εγγεγραμμένων ανέργων επαρκεί ή ούτοι δεν κρίνονται κατάλληλοι υπό του εργοδότου ή δεν αποδέχονται τους υπ’ αυτού προσφερομένους όρους, το ΓΕΕ μεριμνά δια την εξεύρεσιν ανέργων εκ των εγγεγραμμένων εις τα πλησιέστερα ΓΕΕ και μέχρι πλήρους καλύψεως της αιτήσεως του εργοδότου. Εις την τελευταίαν ταύτην περίπτωσιν η πρόσκλησις προς τους ανέργους απευθύνεται προς αυτούς υπό του ΓΕΕ της περιφερείας των, το δελτίον τοποθετήσεως εκδίδεται υπό του ΓΕΕ της περιοχής του εργοδότου, όπερ και ενημερώνει σχετικώς το πρώτον. 15.Γ .α.28-29 Γραφεία Εύρεσης Εργασίας Σύμβουλοι Εργασίας 6)Η τοποθέτησις εις εργασίαν των εποχιακώς απασχολουμένων, ήτοι καπνεργατών, καπνεργατριών, σταφιδεργατών, σταφιδεργατριών, σταφιδοσυσκευαστών, σταφιδοσυσκευαστριών, σταφιδοκιβωτοποιών, συκεργατών και συκεργατριών, ως και των ελαιουργωοσαπωνοποιών Αθηνών Πειραιώς και Θεσσαλονίκης και των Κλωστοϋφαντρουργών Εδέσσης, Ναούσης και Βεροίας, ενεργείται μέχρι ποσοστού 80% των εκάστοτε κενών θέσεων υποχρεωτικώς εκ των παρά τοις ΓΕΕ εγγεγραμμένων ως ανέργων της αιτουμένης ειδικότητος και προσόντων, απασχοληθέντων δε εις την ειδικότητα ταύτην και την προηγουμένην τουλάχιστον περίοδον εργασίας, επί τη βάσει της σειράς εγγραφής εργασίας, επί τη βάσει της σειράς εγγραφής των εις τα μητρώα. Οι περιορισμοί της ανωτέρω παρ. 6 επεξετάθησαν εις τας εν τη περιφερειακή αρμοδιότητι του ΓΕΕ Κιάτου λειτουργούσας εποχιακώς επιχειρήσεις επεξεργασίας, κονσερβοποιήσεως και παραγωγής χυμών τομάτας εσπεριδοειδών και φρούτων δια της υπ’ αριθ. 15355/3058 της 1/31 Μαρτ. 1969 αποφ. Υπ. Εργασίας (ΦΕΚ Β΄ 224). 7)Ποσοστόν μέχρι 20% των κενών θέσεων δύναται να πληρούται υποδείξει του εργοδότου υπό ανέργων εγγεγραμμένων εις τα οικεία μητρώα ασχέτως σειράς εγγραφής και προηγουμένης απασχολήσεως εις την περιοχήν του ΓΕΕ. Εάν ο αριθμός των εγγεγραμμένων ανέργων της ειδικότητος δεν επαρκεί προς κάλυψιν του ανωτέρω ποσοστού 80% των κενών θέσεων, η αίτησις δε του εργοδότου είναι ανώνυμος, το αρμόδιον ΓΕΕ μεριμνά δια την εξεύρεσιν ανέργων της ειδικότητος εκ των εγγεγραμμένων εις το πλησιέστερον ΓΕΕ και μέχρι πλήρους καλύψεως της αιτήσεως. 8)Οι περιορισμοί της προηγουμένης παραγράφου δύνανται να επεκταθούν μετ’ έγκρισιν ημών, κατόπιν ητιολογημένης προτάσεως του οικείου ΓΕΕ και επί ειδικοτήτων ή επιχειρήσεων λειτουργουσών εκτός της περιοχής Πρωτευούσης, εφ’ όσον διαπιστωθή υψηλός βαθμός εποχικότητος της απασχολήσεως ή μεγάλη συχνότης εναλλαγής προσωπικού, δημιουργούνται δε εντεύθεν κίνδυνοι μεταβολής της επαγγελματικής φυσιογνωμίας του εργατικού δυναμικού της περιοχής και αδικαιολογήτου διογκώσεως του αριθμού των ανέργων. 9)Οι προς εργασίαν ικανοί άνεργοι και οι το πρώτον αναζητούντες εξηρτημένην εργασίαν υποχρεούνται να εγγράφωνται εις τα ΓΕΕ της περιφερείας της αστικής των κατοικίας. Η ακρίβεια της δηλουμένης διευθύνσεως της κατοικίας διαπιστούται, εκ της Αστυνομικής ταυτότητός των ή εφ’ όσον μετά την έκδοσιν ταύτης έχουν μετοικήσει, εκ του βιβλιαρίου ασθενείας ή προσφάτου επ’ ονόματι των φερομένου λογαριασμού ηλεκτρικού ρεύματος και ύδατος ή προσφάτοι επιστολής προς αυτούς απευθυνομένης και φερούσης τας σχετικάς ταχυδρομικάς ενδείξεις, αρκούσης πάντως, εν ελλείψει ετέρου στοιχείου και σχετικής υπευθύνου δηλώσεως αυτών. Εξαιρετικώς δια την περίπτωσιν λήψεως επιδόματος ανεργίας, ο εμφανιζόμενος άνεργος, υποχρεούται, εφ’ όσον τούτο δεν προκύπτει εκ της Αστυνομικής του ταυτότητος λόγω μετοικήσεως, να προσκομίση εις το ΓΕΕ βεβαίωσιν της Αστυνομικής αρχής περί της Διευθύνσεως της κατοικίας του. 10)Πάσα προγενεστέρα απόφασις ημών ή εγκύκλιος διαταγή ορίζουσα άλλως τα της διαδικασίας τοποθετήσεως ανέργων εις εργασίαν καταργείται. Η παρούσα δημοσιευθήτω δια της Εφημερίδος της Κυβερνήσεως. 